Ντον Κάτλιν

Ο Ντον Κάτλιν (4 Ιουνίου 1938) είναι διακεκριμένος Αμερικανός ιατρός, φαρμακολόγος και επιστήμονας κατά του ντόπινγκ και των απαγορευμένων ουσιών, ο οποίος θεωρείται ως ιδρυτής και πρωτεργάτης στην έρευνα, την ανάπτυξη και την εφαρμογή σύγχρονων τεχνικών ελέγχου για αναβολικά φάρμακα στον παγκόσμιο αθλητισμό,"Milestones in Don Catlin's Career," USA TodayCatlin has made a career out of busting juicers,  USA Today"Catlin to Leave Testing Field for New Research Position," The Washington Post ευρέως γνωστός για τις καινοτομικές ανακαλύψεις του.

 Σταδιοδρομία 
Ο Κάτλιν έχει καθιερώσει δοκιμές/τεστ για φάρμακα (αναβολικά) που βελτιώνουν την απόδοση, και τα οποία εφαρμόστηκαν στους πρόσφατους Ολυμπιακούς Αγώνες που έγιναν στις ΗΠΑ, όπως π.χ. στους Θερινούς Αγώνες του 1984 στο Λος Άντζελες και στην Άτλαντα το 1996, καθώς επίσης και ειδικά τεστ ανίχνευσης παράνομων ουσιών για την Ολυμπιακή Επιτροπή των Ηνωμένων Πολιτειών Αμερικής, την Ομοσπονδία Κολλεγιακού Μπάσκετ (NCAA), την Ομοσπονδία του Μπέιζμπολ (Major League Baseball) και την Ομοσπονδία του Αμερικανικού Επαγγελματικού Φούτμπολ (NFL).

Έχει επίσης αναπτύξει τεχνικές ταυτοποίησης των παράνομων αναβολικών ουσιών που χρησιμοποιούνται επί του παρόντος σε Ολυμπιακό επίπεδο, όπως και σε επαγγελματικό και συλλογικό επίπεδο.Catlin to Leave Testing Field for New Research Position, The Washington PostGatekeeper for clean sports, "Christian Science Monitor"
220px|δεξιά|thumb
Το 1982 ο Κάτλιν ίδρυσε το Ολυμπιακό Εργαστήριο Αναλύσεων στο UCLA, το πρώτο εργαστήριο κατά του ντόπινγκ στις Ηνωμένες Πολιτείες Αμερικής, το οποίο σήμερα είναι η μεγαλύτερη μονάδα ελέγχου αναβολικών στον κόσμο. Υπηρέτησε ως διευθυντής του εργαστηρίου για 25 χρόνια.Milestones in Don Catlin's Career, USA TodayCatlin has made a career out of busting juicers, "USA Today"

Υπηρέτησε επίσης ως πρόεδρος και διευθύνων σύμβουλος της ΜΚΟ Anti-Doping Research, Inc. (ADR), μιας μη κερδοσκοπικής οργάνωσης που ιδρύθηκε το 2005 για να ενισχύσει τις προσπάθειες για την αποκάλυψη νέων παράνομων φαρμάκων και ουσιών που χρησιμοποιούνται από ανταγωνιστές, όπως και για να αναπτύξει κατάλληλα τεστ για την ανίχνευσή τους.

Μέχρι και σήμερα συμμετέχει ο ίδιος, υποστηρίζει και καθιερώνει προγράμματα επιμόρφωσης για να ενθαρρύνει τους αθλητές  να μην χρησιμοποιούν τέτοια επικίνδυνα και επιβλαβή φάρμακα (αναβολικά) που θα βελτιώσουν την απόδοση.Doctors Are Years Away from HGH Urine Test, "The New York Times"Ending the Influence, "New Scientist"

Διετέλεσε επικεφαλής των εταιρειών Anti-Doping Sciences Institute (ADSI) και Banned Substances Control Group (BSCG).2010 Preview: New Chapter for Garmin - In Their Own Words: Garmin," ESPN
220px|δεξιά|thumb
Σε άρθρο (τεύχος Αυγούστου 2009) του τριμηνιαίου επιστημονικού περιοδικού, Comparative Exercise Physiology, ο ίδιος και οι συνεργάτες του στο ADR δημοσίευσαν ότι ανέπτυξαν νέο τεστ ιπποειδών για το πανίσχυρο φάρμακο CERA, που ενισχύει το αίμα.Test for Blood-Doping Agent Developed, "BloodHorse.com Η ΜΚΟ ADR εργάζεται σήμερα για την ανάπτυξη ενός αποτελεσματικού τεστ ούρων για την ανίχνευση της  ανθρώπινης αυξητικής ορμόνης (hGH) – που είναι ένα από τα πιο περιζήτητα τεστ από αθλητικούς οργανισμούς και ομοσπονδίες παγκοσμίως.Doctors Are Years Away from HGH Urine Test, "New York Times"Researchers cite progress on HGH, "Los Angeles Times"
220px|δεξιά|thumb
Ο δρ. Κάρλιν είναι σήμερα Ομότιμος καθηγητής Μοριακής και Ιατρικής Φαρμακολογίας στην Ιατρική Σχολή David Geffen του UCLA. Από το 1988 είναι τακτικό μέλος της Ιατρικής Επιτροπής της Διεθνούς Ολυμπιακής Επιτροπής.International Olympic Committee Medical Commission Members

Η αμερικανική εφημερίδα Chicago Tribune έχρισε τον Κάτλιν ως ''Αθλητή της Χρονιάς'' για το έτος 2002.

 Πρωτοποριακές ανακαλύψεις 

 Τη δεκαετία του 1990, ο Κάτλιν άρχισε να αναπτύσσει τη δοκιμή αναλογίας ισοτόπων άνθρακα, μια απλή δοκιμή ούρων (τεστ) που καθορίζει εάν τα αναβολικά στεροειδή παράγονται από τον οργανισμό με φυσικό τρόπο ή αν προέρχονται από απαγορευμένο φάρμακο (αναβολικό) που βελτιώνει την αθλητική απόδοση.
 Το 2002 στους Χειμερινούς Ολυμπιακούς Αγώνες στο Σολτ Λέικ Σίτι, δημοσιοποίησε για πρώτη φορά την darbepoetin alfa, που είναι μορφή ενισχυτικού αίματος EPO (γνωστή σήμερα ως ερυθροποιητίνη), προκαλώντας μεγάλη απήχηση στον κλασικό αθλητισμό και ενισχύοντας το αντιντόπινγκ.
 Το 2002 η ομάδα του Κάτλιν αναγνώρισε, για πρώτη φορά, την νορβολεθόνη, το πρώτο αναβολικό στεροειδές που ποτέ αναφέρθηκε για έναν αθλητή.
 Το 2003, συμμετέχοντας ενεργά στην έρευνα κατά του σκανδάλου BALCO, εντόπισε και ανέπτυξε ένα καινοτομικό τεστ ελέγχου για την τετραϋδρογεστρινόνη (γνωστής ως THG) ή αλλιώς γνωστή ως "Η καθαρή", το δεύτερο αναφερόμενο ειδικά προσχεδιασμένο, στεροειδές αναβολικό για πρωταθλητές. Δείγμα με αυτή την απαγορευμένη ουσία, σε ίχνη, είχε σταλθεί επίτηδες τον Νοέμβριο 2009, στο εργαστήριό του από τον Trevor Graham. 
 Το 2004 πρώτος ο Κάτλιν αναγνώρισε το αναβολικό madol, ειδικά παρασκευασμένο αναβολικό στεροειδές (γνωστό και ως DMT). Από το 2004 και μετέπειτα, ο ίδιος και η ομάδα του εντόπισαν αρκετά περισσότερα παράνομα στεροειδή.
 Το 2006, ο Κάτλιν έλαβε αίτημα από την αμερικανική εφημερίδα Washington Post να αναλύσει ένα συμπλήρωμα διατροφής, που περιείχε μια ουσία που έμοιαζε με αμφεταμίνη, και τελικά προσδιόρισε το δραστικό συστατικό της ως μεθυλεξαναμίνη. Η ουσία αυτή το 2009 προστέθηκε στον απαγορευμένο κατάλογο του παγκόσμιου οργανισμού αντιντόπινγκ WADA.Mohan, K. P. (2010-09-05). Methylhexaneamine, at the centre of a doping scandal. The Hindu. Retrieved on 2010-09-05.
 Το 2009 ο Κάτλιν και η ερευνητική ομάδα του στο Εργαστήριο Έρευνας Αντιντόπινγκ ανέπτυξαν ένα νέο τεστ ιπποειδών, ειδικά για το ισχυρό φάρμακο που ενισχύει το αίμα (CERA), γνωστής ένωσης ως συνεχής ενεργοποιητής υποδοχέα ερυθροποιητίνης.Test for Blood-Doping Agent Developed, "BloodHorse.com"

 Προσωπική ζωή 
Υπήρξε παντρεμένος με την Bernadette, μια γαλλοβελγίδα νοσοκόμα, την οποία την γνώρισε στο πανεπιστήμιο UCLA, και η οποία πέθανε από μελάνωμα το 1989. Μαζί της έκανε δύο γιους: τον Bryce Catlin, μηχανικό λογισμικού που είναι παντρεμένος και ζει στην Καλιφόρνια, και τον Oliver Catlin, αντιπρόεδρο και οικονομικό διευθυντή της CFO / Φορέας Έρευνας κατά του Ντόπινγκ, που εδρεύει στο Λος Άντζελες.Catlin has made a career out of busting juicers, USA Today, 2007-02-28.

Ο ίδιος συμμετείχε στην ταινία ντοκιμαντέρ Icarus, όπου και σύστησε τον Αμερικανό παραγωγό Bryan Fogel στον Ρώσο επιστήμονα Grigory Rodchenkov. Ως επακόλουθο αυτής της γνωριμίας υπήρξαν γεγονότα που εν τέλει βοήθησαν στο να αποκαλυφθεί το Ρωσικό σκάνδαλο ντόπινγκ.

 Δείτε επίσης 
 Παγκόσμιος Οργανισμός κατά του Ντόπινγκ
 Ερυθροποιητίνη
 Νορβολεθόνη
 Τετραϋδρογεστρινόνη

 Παραπομπές 

Κατηγορία:Αμερικανοί επιστήμονες
Κατηγορία:Αμερικανοί ιατροί
Κατηγορία:Αθλητισμός